नोएडा में दो सगी बहने लापता, परिजनों ने अपहरण की शिकायत दर्ज कराई
गौतमबुद्ध नगर जिले के सूरजपुर थाना क्षेत्र के अंतर्गत सूरजपुर कस्बे से दो नाबालिग सगी बहनें कथित तौर पर लापता हैं।
गौतमबुद्ध नगर जिले के सूरजपुर थाना क्षेत्र के अंतर्गत सूरजपुर कस्बे से दो नाबालिग सगी बहनें कथित तौर पर लापता हैं। इस मामले में परिजनों ने उनके अपहरण की रिपोर्ट सूरजपुर थाने में दर्ज कराई है। सहायक पुलिस आयुक्त प्रीतम पाल सिंह ने बताया कि सूरजपुर में रहने वाले एक व्यक्ति ने थाने में रिपोर्ट दर्ज कराई है कि उसकी दो नाबालिग बेटियां (उम्र क्रमश: 12 वर्ष तथा 17 वर्ष) सात जनवरी से घर से लापता हैं। उन्होंने बताया कि घटना की रिपोर्ट दर्ज कर पुलिस मामले की जांच कर रही है। सिंह ने बताया कि किशोरियों के पिता ने मनोज नामक युवक द्वारा अपहरण करने की आशंका जताई है।पूर्वी दिल्ली के न्यू अशोक नगर इलाके में पुलिस को एक नाले के निकट एक महिला का सड़ा-गला शव बरामद हुआ है। अधिकारियों ने शनिवार को यह जानकारी दी। उन्होंने बताया कि पुलिस को शुक्रवार दोपहर दो बजकर 45 मिनट के आसपास चिल्ला रेगुलेटर नाले के निकट एक महिला का शव पड़े होने की सूचना मिली थी। एक वरिष्ठ पुलिस अधिकारी ने बताया कि घटना स्थल पर पहुंचने के बाद पुलिसकर्मियों को वहां सड़ी-गली अवस्था में शव मिला। हालांकि शव पर जख्म के निशान नहीं थे। पुलिस ने बताया कि महिला की उम्र 25 से 30 साल के बीच होने की संभावना है। उसकी पहचान करने की कोशिश चल रही है और मौत के पीछे की वजह का पता लगाया जा रहा है।थाना फेस-3 पुलिस ने बीती रात गश्त के दौरान एक गांजा तस्कर को गिरफ्तार किया जिसके पास से लगभग 1.15 किलोग्राम गांजा बरामद किया गया है। एक अधिकारी ने यह जानकारी दी। थाना फेस-3 के प्रभारी निरीक्षक जितेंद्र दीखित ने बताया कि बीती रात को गश्त पर निकली थाना पुलिस ने हिंडन पुस्ता शिव मंदिर के पास से शातिर गांजा तस्कर इरफान उर्फ मुन्ना पुत्र मोहम्मद उमर निवासी जनपद मुजफ्फरनगर को गिरफ्तार किया है। उन्होंने बताया कि उसके पास से पुलिस ने 1.15 किलोग्राम गांजा बरामद किया है। पूछताछ के दौरान गिरफ्तार आरोपी ने पुलिस को बताया कि वह काफी दिनों से गांजा बेचने के धंधे में संलिप्त है।